《赠医士清溪居士丘通甫》
元代·方回

若有人兮云锦裳，饮君一剂寿而康。
赠君诗篇金玉相，贯月夜虹光焰长。
乾坤六合何茫茫，生民性命孰翕张。
惟将惟相惟医良，良将无人战卒戕。
良相无人贤士藏，良医针人彭作殇。
焉得万笔千缣缃，屈君著书肩岐黄。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。